cyanic-selkie/wikianc huggingface dataset:
জিল্লে হুমা উসমান
উসমান ড. মোহাম্মদ উসমান হায়দারকে বিয়ে করেছেন। তিনি দুইটি ছোট ছেলেমেয়েদের মা ছিলেন। তিনি পরিবারের একমাত্র সদস্য ছিলেন, যে রাজনীতির সাথে জড়িত। তিনি রাজনৈতিক দল পাকিস্তান মুসলিম লীগ (কিউ) রাজনীতির সাথে জড়িত ছিলেন।
২০০২ সালের পাকিস্তানের সাধারণ নির্বাচনে তিনি পাঞ্জাবের একটি আসনে লড়াই করেন এবং সর্বোচ্চ ভোট পেয়ে নির্বাচিত হন। ২০০২-২০০৬ পর্যন্ত তিনি উন্নয়ন ও পরিকল্পনা সম্পর্কিত সংসদীয় সচিব হিসেবে দায়িত্ব পালন করেন। ২০০৬ সালে, তিনি নারীদের জন্য সামাজিক কল্যাণমন্ত্রী হিসেবে নিযুক্ত হন।
কেন্দুয়া ইউনিয়ন, মাদারীপুর সদর
কেন্দুয়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৭টি গ্রাম নিয়ে গঠিত।
ভৌগোলিক উপাত্ত
কেন্দুয়া ইউনিয়নের মোট আয়তন ৫,৮৯০ একর বা ২৩.৮৫ বর্গ কিলোমিটার। গ্রামের সংখ্যা ১৭টি। ঘরবাড়ির সংখ্যা ৫,১৭৬টি। এই ইউনিয়নের মধ্য দিয়ে বয়ে গেছে ঘাঘর ও বিশারকন্দা-বাগদা নদী।
২০১১ সালের হিসেব অনুযায়ী এ ইউনিয়নে ১৭.৯৯ কিলোমিটার পাকারাস্তা ও ২৫.৫২ কিলোমিটার কাঁচারাস্তা রয়েছে। হাট-বাজার রয়েছে ৩টি। মসজিদের সংখ্যা ৪২টি এবং মন্দিরের সংখ্যা ৪১টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কেন্দুয়া ইউনিয়নের ৫,১৭৬টি পরিবারে মোট জনসংখ্যা ২৪,৬৭০ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ১২,৩৪৭ জন পুরুষ ও ১২,৩২৩ জন মহিলা এবং লিঙ্গ অনুপাত ১০০। মুসলিম ধর্মালম্বী ১৬,৪৭৬জন ও হিন্দু ধর্মালম্বী ৮,১৮৫ জন ও খ্রিস্টান ধর্মালম্বী ৯ জন।
ধীরেন্দ্রনাথ গঙ্গোপাধ্যায়
ইন্দো ব্রিটিশ ফিল্ম কোম্পানী
ডি জি'র ফোটোগ্রাফির বই তাকে জামশেদজি ফ্রেমজি ম্যাডানের সান্নিধ্যে নিয়ে আসে; ম্যাডান এরপর ডি জ়ি'র তৈরি চলচ্চিত্র প্রযোজনা করতে রাজি হন। ডি জি আর ম্যাডান থিয়েটারের ম্যানেজার নীতীশ লাহিড়ী একসাথে ১৯১৮ সালে ইন্দো ব্রিটিশ ফিল্ম কোম্পানী শুরু করেন, যেটা ছিল বাঙ্গালী মালিকানার প্রথম ফিল্ম প্রোডাক্‌শন কোম্পানী। ১৯২১ সালে এই কোম্পানীর তৈরি প্রথম ছবি বিলাতফেরত (The England Returned) মুক্তি পায়। নীতীশ লাহিড়ীর পরিচালনায় নির্মিত এই হাস্যরসাত্মক নির্বাক ছবি বাণিজ্যিক সাফল্য অর্জন করে। ১৯২২ সালে এঁদের আরও দুটি ছবি মুক্তি পায়—যশোদানন্দন আর সাধু অউর শয়তান।
লোটাস ফিল্ম কোম্পানী
ডি জি লোটাস ফিল্ম কোম্পানী স্থাপন করেছিলেন হায়দ্রাবাদ শহরে। সেখানে নিজামের সহযোগিতায় একটি ফিল্ম স্টুডিও আর দুটি সিনেমা হাউসও স্থাপন করেন। ১৯২৪ সালে, বম্বে শহরে তৈরি রাজিয়া বেগম ছবির পরিবেশকদের মধ্যে তিনিও ছিলেন। এ ছবিতে এক মুসলিম রাজকুমারী আর এক হিন্দুর যুবকের প্রেমের গল্প ছিল। নিজাম এতে ক্ষুব্ধ হয়ে ডি জি কে হায়দ্রাবাদ ছাড়ার আদেশ দেন।
ব্রিটিশ ডমিনিয়ন ফিল্মস
কলকাতায় ফিরে এসে ১৯২৯ সালে ডি জি ব্রিটিশ ডমিনিয়ন ফিল্মস নামক আর একটি ফিল্ম প্রোডাক্‌শন কোম্পানী স্থাপন করেন। অভিনেতা প্রমথেশ বড়ুয়া এই উদ্যোগে সামিল হন, এমনকি এই সংস্থার বানানো একটি ছবিতে অভিনয়ও করেন। সবাক চলচ্চিত্র আর নতুন শব্দগ্রহণ প্রযুক্তির আসার সময় এ কোম্পানীরও পতন হয়।
সবাক যুগ
ডি জি এরপর প্রমথেশ বড়ুয়ার বড়ুয়া পিক্‌চার্স কোম্পানীতে যোগদান করেন। তবে অল্পদিনের মধ্যে দুজনেই বি এন সরকারের কোম্পানী নিউ থিয়েটার্সে যোগ দেন।
নাসিরুল ইসলাম নাসির
২০০৮–০৯ মৌসুমে, বাংলাদেশী ফুটবল ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে মাত্র ১ মৌসুম অতিবাহিত করার পর পুনরায় ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল, ঢাকা মোহামেডান, সাইফ এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব শেখ জামালে যোগদান করেছেন।
২০১০ সালে, নাসির বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন।
প্রারম্ভিক জীবন
মোহাম্মদ নাসিরুল ইসলাম নাসির ১৯৮৮ সালের ১০ই আগস্ট তারিখে বাংলাদেশের চাঁপাইনবাবগঞ্জের রামকৃষ্ণপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নবাবগঞ্জ উচ্চ বিদ্যালয় থেকে মাধ্যমিক স্কুল সার্টিফিকেট অর্জন করেছেন।
আন্তর্জাতিক ফুটবল
নাসির বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০০৯ সালের ২৬শে এপ্রিল তারিখে, মাত্র ২০ বছর ৮ মাস ২৭ দিন বয়সে, নাসির কম্বোডিয়ার বিরুদ্ধে ২০১০ এএফসি চ্যালেঞ্জ কাপ বাছাইপর্বের গ্রুপ পর্বের নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে নাসির সর্বমোট ৫ ম্যাচে অংশগ্রহণ করেছেন।
জিয়াউর রহমান হত্যাকাণ্ড
থাম্ব|১৯৭৯ সালে নেদারল্যান্ডসে রাষ্ট্রপতি জিয়া বাংলাদেশের ৮ম রাষ্ট্রপতি জিয়াউর রহমান ১৯৮১ সালের ৩০শে মে চট্টগ্রামে বাংলাদেশ সেনাবাহিনীর একদল কর্মকর্তা কর্তৃক নিহত হন। জিয়া তার রাজনৈতিক দল, বিএনপির স্থানীয় নেতাদের মধ্যে সংঘটিত একটি সংঘর্ষের মধ্যস্থতা করতে চট্টগ্রামে যান। ৩০শে মে রাতে একদল সেনা কর্মকর্তা চট্টগ্রাম সার্কিট হাউজ অধিকার করে জিয়াসহ আরও কয়েকজনকে গুলি করে। যার ফলশ্রুতিতে, জিয়া নিহত হন।
পটভূমি
থাম্ব|এ. কে. এ. ফিরোজ নুন ও রাষ্ট্রপতি জিয়া (১৯৭৯) রণনায়ক হিসেবে জিয়াউর রহমান বাংলাদেশের অনেক রাজনীতিবিদদের কাছে সমাদৃত ও স্বীকৃত। তবে ১৯৭৫ সালের ১৫ই আগস্টে সপরিবারে শেখ মুজিবুর রহমানের হত্যাকাণ্ডে তার ভূমিকা বিতর্কিত। ১৯৭৫ সালে মুজিবের হত্যাকারীদের বিচারকার্য বন্ধ করার জন্য খন্দকার মোশতাক আহমেদের অনুমোদিত ইনডেমনিটি অধ্যাদেশ জিয়ার দ্বারা তার আমলে বৈধকরণ করা হয়। তিনি রাষ্ট্রপতি থাকাকালীন শেখ মুজিবুর রহমানের কতিপয় হত্যাকারীকে বিদেশে প্রেরণ করা হয়। ঢাকা হাইকোর্ট এক রায়ে জিয়ার সামরিক শাসনসহ ১৯৭৫ থেকে ১৯৭৯ সালের মধ্যে সামরিক অভ্যূত্থানের মাধ্যমে ক্ষমতা দখলকে "বেআইনি ও অসাংবিধানিক" বলে ঘোষণা করে। জিয়ার সামরিক আইন ও আদেশ, অভ্যুত্থান থেকে ১৯৭৭ সালে রাষ্ট্রপতি পদ গ্রহণ এবং ১৯৭৮ সালে অনুষ্ঠিত গণভোট সংবিধানবিরোধী বলে ঘোষিত হয় এবং আদালতের রায়বলে ইনডেমনিটি আধ্যাদেশ বাতিল করা হয়। জিয়াউর রহমানের শাসনামলে তার রাজনৈতিক বিরোধীদের কঠোরভাবে দমন করা হয়। এ সময় তার বিরুদ্ধে প্রায় ৬২ হাজার আওয়ামী লীগ ও অন্যান্য বিরোধীদলীয় নেতাকর্মীকে গ্রেফতার করে রাখার অভিযোগ রয়েছে যা আন্তর্জাতিক সম্প্রদায়ের দৃষ্টিও আকর্ষণ করেছিল। দাবি করা হয়, জিয়াউর রহমান ক্ষমতায় থাকাকালীন সময়ে বিচার বহির্ভূতভাবে অন্তত ৩০০০ সেনাসদস্য, সামরিক ও বেসামরিক কর্মকর্তা নিহত অথবা গুম হন। ১৯৭৭ সালের অক্টোবরের ২ তারিখে অনুষ্ঠিত এক ব্যর্থ সেনা অভ্যুত্থানে জড়িত থাকার অভিযোগে ১১৪৩ জনকে বিভিন্ন কারাগারে ফাঁসি দেয়া হয়। তার ইসলামিক মনোভাব তাকে বাংলাদেশের মানুষের সমর্থন এনে দেয়। শেখ মুজিবুর রহমানের অসাম্প্রদায়িক মনোভাব প্রত্যাখান করে জিয়া বাংলাদেশে ইসলামিক রাজনীতি চালু করেন এবং মুসলিম জাতিসমূহের সহযোগিতা সংস্থায় বাংলাদেশকে তুলে ধরেন। অনেক ঐতিহাসিকদের মতে, এসব ব্যবস্থা বাংলাদেশের অনেক উপজাতীয় ও ধর্মীয় সংখ্যালঘুদের বিচ্ছিন্ন ও বিরুদ্ধাচরণ করে যা ভবিষ্যতের বেশ কিছু সাম্প্রদায়িক ও উপজাতিক দ্বন্দ্বকে ত্বরান্বিত করে।
জিয়াউর রহমানের রাষ্ট্রপতিত্ব
দেশের রাজনীতিতে প্রতিযোগিতা সৃষ্টির আভাস দিয়ে তিনি বলেন,"আমি রাজনীতিবিদদের জন্য রাজনীতিকে কঠিন করে তুলব।"
বাংলাদেশের রাষ্ট্রপতি হিসেবে দায়িত্ব গ্রহণের ২৪ ঘন্টারও কম সময়ে, জিয়া তার শাসন সম্পর্কে জনগণের দৃষ্টিভঙ্গি জানতে একটি আস্থা গণভোট করার ঘোষণা দেন। সমালোচকরা পরামর্শ দেন যে আস্থার গণভোটটি তার রাষ্ট্রপতিত্বকে বৈধ করার জন্য তার বিড ছিল।
গণভোট ও নির্বাচন
১৯৭৭ সালের ৩০ মে অনুষ্ঠিত গণভোটটি রাজনৈতিক ভাষ্যকার এবং পর্যবেক্ষকদের হতবাক করেছিল। বাংলাদেশের নির্বাচন কমিশন অনুসারে জিয়া ৯৮.৮৭% ভোট পেয়েছিলেন, মাত্র ১% ভোটার তার মতামতের বিরোধিতা করে, প্রক্রিয়া সম্পর্কে গুরুতর প্রশ্ন উত্থাপন করেছিল।
গণভোটকে বিতর্কিত করার সাথে সাথে জিয়া পরের বছরে রাষ্ট্রপতি নির্বাচনের ঘোষণা দেন। যেটি ছিল রাজনৈতিক পটপরিবর্তনের পর বাংলাদেশে অনুষ্ঠিত প্রথম রাষ্ট্রপতি নির্বাচন।
নির্বাচনে কারচুপির অভিযোগ
১৯৭৮ সালে অনুষ্ঠিত রাষ্ট্রপতি নির্বাচনে জিয়া প্রায় ৭৬% ভোট পেয়েছিলেন এবং জেনারেল ওসমানী কর্তৃপক্ষের ভাগ করা সংখ্যা অনুসারে ২১% ভোট পান। ওসমানীর সমর্থকরা দাবি করেছেন, নির্বাচনে কারচুপি হয়েছে এবং সারা দেশে ব্যালট বাক্স ভর্তির ঘটনা ঘটেছে। যাইহোক, ফলাফলের বিশ্লেষণে দেখা যায় যে নির্বাচনটি অনেকাংশে সুষ্ঠু হয়েছে এবং গোপালগঞ্জের মতো আওয়ামী লীগ অধ্যুষিত কয়েকটি জেলায় জিয়াউর রহমান মোট ভোটের ১৬% এর মতো কম পেয়েছেন।
নির্বাচনে জয় জিয়াকে রাষ্ট্রপতি হিসেবে বাংলাদেশ পরিচালনার একধরনের বৈধতা দিয়েছিলেন।
স্বাধীনতা বিরোধীদের সাথে আপোষ
১৯৭৫ সালের ৩১শে ডিসেম্বর ৭২' এর ঘাতক দালাল আইন বাতিল করে ১১ হাজার যুদ্ধাপরাধীর মুক্তি দেওয়া হয়, যাদের মধ্যে ৭৫২ জন দণ্ডপ্রাপ্ত ছিল। সেনাবাহিনীকে শৃঙ্খলাবদ্ধ করার জন্য ও ক্ষমতাকে দৃঢ় করার জন্য এবং কিছু ডানপন্থী রাজনৈতিক দল যেমন জামায়াত-ই-ইসলামীর সমর্থন অর্জনের জন্য জিয়া বেশ কিছু বিতর্কিত পদক্ষেপ গ্রহণ করেছিলেন।
১৯৭৭ সালের ২২ এপ্রিল সংবিধানের ৩৮ অনুচ্ছেদের মূল-পরিবর্তন আনা হয়। মুসলিম লীগ ও জামায়াত-ই-ইসলামী সহ অন্যান্য দলগুলোর প্রত্যাবর্তনের সুবিধা প্রদানের পাশাপাশি তাদের সকল কার্যকলাপকে সাংবিধানিক বৈধতা দেওয়া হয়। এই সময় ধর্মভিত্তিক রাজনীতির অনুমতিও প্রদান করা হয়। ১৯৭৮ সালের ৫ই এপ্রিল সংবিধানের ৫ম সংশোধনীতে বিশেষ 'নাগরিকত্ব আইন' প্রণীত হয়। যার আওতায় গোলাম আযম কে দেশে প্রবেশের অনুমতি ও ১৯৭৯ সালে আব্বাস আলী খান কে জামাতের আমীর হওয়ার মধ্য দিয়ে বাংলাদেশের রাজনীতিতে বৈধতা প্রদান করা হয়।
জিয়া অত্যন্ত বিতর্কিতভাবে স্বাধীনতা বিরোধী ব্যক্তিত্ব শাহ আজিজুর রহমানকে প্রধানমন্ত্রী নিযুক্ত করেছিলেন। যিনি বাঙালি হয়েও ১৯৭১ সালে পাকিস্তানের প্রতিনিধি হয়ে জাতিসংঘে যান এবং বলেন,"“…পূর্ব পাকিস্তানে সামরিক বাহিনী হামলা চালিয়ে অন্যায় কিছু করেনি। পাকিস্তানে মুক্তিযুদ্ধের নামে যা চলছে তা ভারতীয় ষড়যন্ত্র এবং বিচ্ছিন্নতাবাদী আন্দোলন…।”"
ইনডেমনিটি অধ্যাদেশ বৈধকরণ
জিয়া শেখ মুজিবুর রহমানকে হত্যার দায়ে অভিযুক্ত বেশ কয়েকজনকে বিদেশে নিয়োগ দিয়েছিলেন। মেজর ডালিম, মেজর রশিদ ও মেজর ফারুককে পররাষ্ট্র মন্ত্রণালয়ে চাকরি দেওয়া হয় এবং পরবর্তী বছরগুলোতে তারা আফ্রিকান ও মধ্যপ্রাচ্যের দেশগুলোতে বাংলাদেশের রাষ্ট্রদূত নিযুক্ত হন।
ইনডেমনিটি অধ্যাদেশ (যা রাষ্ট্রপতি শেখ মুজিবুর রহমানের হত্যাকাণ্ড, অভ্যুত্থান এবং ১৯৭৫ থেকে ১৯৭৯ সালের মধ্যে অন্যান্য রাজনৈতিক ঘটনার সাথে জড়িত ব্যক্তিদের আইনি পদক্ষেপ থেকে অনাক্রম্যতা প্রদান করেছিল) ১৯৭৫ সালে রাষ্ট্রপতি খন্দকার মোশতাক আহমদ কর্তৃক ঘোষণা করা হয়েছিল, যা সংসদে ইনডেমনিটি হিসাবে অনুমোদিত হয়েছিল। রাষ্ট্রপতি হুসেইন মুহম্মদ এরশাদের আমলে সংবিধানের পঞ্চম সংশোধনী হিসেবে আইনটি সংযোজিত হয়।
জাতীয় সংগীত বিতর্ক
প্রধানমন্ত্রীর ওই চিঠিতে ‘আমার সোনার বাংলা’র পরিবর্তে ‘প্রথম বাংলাদেশ, আমার শেষ বাংলাদেশ’কে জাতীয় সঙ্গীত করার প্রস্তাব করা হয়। প্রধানমন্ত্রীর এই চিঠি পেয়ে মন্ত্রিপরিষদ বিভাগ রেডিও, টেলিভিশন এবং সব সরকারি অনুষ্ঠানে প্রথম বাংলাদেশ গানটি প্রচারের নির্দেশনা জারি করে। জিয়া নিজেই জাতীয় পতাকা ও জাতীয় সংগীত পরিবর্তনের পক্ষপাতী ছিলেন, বিএনপি নেতা ডা. ইউসুফ এক অধিবেশনে জিয়াকে জাতীয় পতাকায় পরিবর্তন আনতে অনুরোধ করলে জিয়া জবাব দেন,""হবে, হবে, সবকিছুই হবে। আগে হিন্দুর লেখা জাতীয় সঙ্গীত বদলানো হোক। তারপর জাতীয় পতাকার কথা ভাববো।""
এসময় রাষ্ট্রপতির অনুষ্ঠানে জাতীয় সঙ্গীতের পাশাপাশি প্রথম বাংলাদেশ গানটি গাওয়া শুরু হয়। কিন্তু ১৯৮১ সালে জিয়ার মৃত্যুর পর সেই উদ্যোগ থমকে যায়।
জাতীয় পতাকা পরিবর্তনের চেষ্টা
১৯৭৮ সালের ১৬ই ডিসেম্বর বাংলাদেশের বিজয় দিবসে সরকারি ভবনের ওপর সবুজ জমিনের ওপর লাল বৃত্তের পতাকার পরিবর্তে কমলা রঙের বৃত্তের পতাকা উত্তোলনের নির্দেশ দেয়া হয়। কিন্তু প্রতিবাদের মুখে জিয়াকে এ পরিকল্পনা থেকে পিছিয়ে আসতে হয়েছিল।
সশস্ত্র বাহিনীতে গণহত্যা
জেনারেল জিয়াউর রহমানের শাসনকালে ২০টিরও অধিক সামরিক অভ্যুত্থান সংঘটিত হওয়ার তথ্য পাওয়া যায়।
১৯৭৭ সালের ২ অক্টোবর ঢাকায় সামরিক বাহিনীর একটি অংশের অভ্যুত্থানের সঙ্গে জড়িত থাকার অভিযোগে তৎকালীন সেনাশাসক জেনারেল জিয়াউর রহমানের নির্দেশে গঠিত বিশেষ সামরিক ট্রাইব্যুনালের বিচারে সেনা ও বিমানবাহিনীর সদস্যদের মৃত্যুদন্ড প্রদান করা হয়। যা ছিল দক্ষিণ এশিয়ায় এই স্কেলে সামরিক কর্মীদের প্রথম গণহত্যা।
অভ্যুত্থান-পরবর্তী দুই মাস ১১০০ থেকে ১৪০০ সৈনিককে ফাঁসিতে ঝুলিয়ে কিংবা ফায়ারিং স্কোয়াডে হত্যা করা হয়েছিল। ঐ সময় শুধু ঢাকা ও কুমিল্লা কেন্দ্রীয় কারাগারে সৈনিকদের ফাঁসি কার্যকর করা হয়। ঢাকায় ১২১ জন আর কুমিল্লায় ৭২ জনের মৃত্যুদন্ড দেয়া হয়। এ ছাড়া ঘটনার সঙ্গে জড়িত থাকার অভিযোগে পাঁচ শতাধিক সৈনিককে বিভিন্ন মেয়াদে কারাদণ্ডে দণ্ডিত করা হয়।
অক্টোবরের ওই অভ্যুত্থান প্রসঙ্গে প্রখ্যাত সাংবাদিক অ্যান্থনি মাসকারেনহাস তাঁর আ লিগ্যাসি অব ব্লাড গ্রন্থে উল্লেখ করেন,"এ সময় পরবর্তী দুই মাসে বাংলাদেশের সরকারি রেকর্ড অনুযায়ী ১১৪৩ জন সৈনিকের মৃত্যুদণ্ড কার্যকর করা হয়েছিল। বাংলাদেশে সে সময়ে প্রায় সকল কারাগারে গণফাঁসি দেয়ার ঘটনা ঘটেছিল। আন্তর্জাতিক মানবাধিকার সংগঠন অ্যামনেস্টি ইন্টারন্যাশনালসহ দেশের প্রায় সকল প্রগতিশীল সংগঠনই তখন এর প্রতিবাদ করেছিল। অভিযোগ উঠেছিল, কোনো আইনকানুনের পরোয়া না করে বিচারবহির্ভূতভাবে ফাঁসির ঘটনাগুলো ঘটানো হচ্ছিল।"
১৯৭৮ সালের ১০ ফেব্রুয়ারি ওয়াশিংটন পোস্ট-এ ‘Bangladesh Executions: A Discrepancy ' শিরোনামে এক প্রতিবেদনে বলা হয়,"১৯৭৮ সালের ১৯ জানুয়ারি স্টেট ডিপার্টমেন্টে পাঠানো একটি গোপন তারবার্তায় ঢাকার আমেরিকান দূতাবাসের চার্জ দ্য অ্যাফেয়ার্স জানান, তার পাওয়া তথ্য অনুসারে ২১৭ জন মিলিটারি সদস্যকে ক্যু প্রচেষ্টার পরবর্তীকালে হত্যা করা হয়।"
প্রতিবেদনটিতে আলফ্রেড ই বার্গেনসেন উল্লেখ করেন,
"আমাদের মনে হয় মিলিটারি কোর্ট স্থাপনের আগেই সম্ভবত এদের ৩০-৩৪ জনের মৃত্যুদন্ড কার্যকর করা হয়েছিল।"
১৯৭৮ সালের ৫ মার্চ লন্ডনের দ্য সানডে টাইমস-এর প্রতিবেদনে বলা হয়,"গত অক্টোবর থেকে এখন পর্যন্ত প্রায় ৬০০ সেনাসদস্যের মৃত্যুদণ্ড কার্যকর করা হয়েছে। এই রক্তগঙ্গা কেবল আংশিকভাবে উন্মোচিত হয়েছে। অ্যামনেস্টি ইন্টারন্যাশনালের গত সপ্তাহের প্রতিবেদনে... বিমানবাহিনীর সাবেক এক জ্যেষ্ঠ কর্মকর্তা দ্য সানডে টাইমসকে বলেছেন, ৩০ সেপ্টেম্বর বগুড়ায়, আর ২ অক্টোবর ঢাকায় অভ্যুত্থানের পর সামরিক ট্রাইব্যুনালে ৮০০-এর অধিক সেনাসদস্যকে দণ্ডিত করা হয়েছে। সামরিক আদালতের সঙ্গে কোনো কোনো ক্ষেত্রে ক্যাঙ্গারু কোর্টের পার্থক্য খুব বেশি নয়। ঢাকায় প্রায় ৬০০ সেনাসদস্যের মৃত্যুদণ্ড কার্যকর করা হয়েছে ফায়ারিং স্কোয়াডে অথবা ফাঁসিতে ঝুলিয়ে।"
তৎকালীন লগ এরিয়া কমান্ডার কর্ণেল এম এ হামিদ তার ' তিনটি সেনা অভ্যুত্থান ও কিছু না বলা কথা ' গ্রন্থে উল্লেখ করেন,"'৩ থেকে ৫ অক্টোবর পর্যন্ত প্রতি রাতে সেনা ও বিমানবাহিনী ব্যারাক থেকে সৈনিকদের ধরে নিয়ে যাওয়া হয় নির্যাতন ক্যাম্পে, তারা আর ফিরে আসেনি। সারা ক্যান্টনমেন্ট জুড়ে হাহাকার। কান্নার রোল। কত সৈনিক, বিমানসেনা ফাঁসির কাষ্ঠে ঝুলল, কতজন প্রাণ হারাল, 'গুপ্ত হত্যা'র শিকার হলো, এর কোনো হিসেব নেই।.....এছাড়াও ঢালাওভাবে গ্রেফতারের পর বহু সৈনিকের মৃত্যু ঘটে অমানবিক নির্যাতনে।.....সরকারি হিসাব মতেই শুধু দুই মাসে ফাঁসিতে ঝুলানো হয় ১১৪৩ জন সৈন্যকে, যার মধ্যে বিমান সেনাই ছিল ৫৬১ জন। হতভাগ্য সৈনিকদের লাশ পর্যন্ত তাদের আত্মীয়স্বজনদের দেওয়া হয়নি।.....তাদের স্বজনরা আজও খুঁজে ফেরে প্রিয়জনদের লাশ। কেউ শুনেনি তাদের ফরিয়াদ, তারা পায়নি বিচার।.....কোথায় যে এত লাশ গুম করা হলো, তা-ও এক রহস্য। এটা ছিল একটি পরিকল্পিত হত্যাকান্ড, না-কি অভ্যুত্থান, তা এখনও নির্ণয় করা সম্ভব হয়নি। অনেকেরই ধারণা, এটা ছিল পূর্ব-পরিকল্পিত এক নিধনযজ্ঞ।'"
কর্ণেল তাহেরের উত্থান ও মৃত্যু
জিয়া অনেক পূর্ব থেকেই সেনাবাহিনীর একজন জনপ্রিয় অফিসার, কর্নেল তাহেরের সাথে যোগাযোগ রক্ষা করতেন। কর্নেল তাহের সেনাবাহিনীর অভ্যন্তরে জাসদ-সৃষ্ট ‘গণবাহিনী’র প্রধান ছিলেন। গণবাহিনীর লক্ষ্য ছিল ব্রিটিশ পদ্ধতির পরিবর্তে একটি চীনা ধরনের ‘পিপলস আর্মি’ তথা ‘শ্রেণিবিহীন সেনাবাহিনী’ গঠন করা। ১৯৭৫ সালের ৩রা নভেম্বরের অভ্যুত্থানে জিয়া গৃহবন্দী হলে টেলিফোনে তাহেরকে নিজের মুক্তির জন্য সহায়তা চান।
তাহের সৈনিকদের একতাবদ্ধ করার লক্ষ্যে ১২ দফা দাবি উপস্থাপন করেন। এই ১২টি দফা মূলত সিপাহীদের স্বার্থ রক্ষার জন্য প্রণীত হয়। জিয়াকে মুক্ত করার জন্য কর্নেল তাহের ও জাসদের উদ্যোগে পরিকল্পনা করা হয়: জিয়াকে মুক্ত করা, খালেদ মোশাররফের পতন ঘটানো এবং জিয়ার কাছ থেকে সিপাহীদের স্বার্থে ১২ দফার বাস্তবায়ন।
জাসদের উদ্যোগে সেনানিবাসে সহস্রাধিক লিফলেট প্রচার করা হয়। প্রচার চালানো হয় যে, খালেদ মোশাররফ ভারতের দালাল এবং ভারতের চক্রান্তে খালেদ ক্ষমতায় আরোহণ করেছেন। এ পরিস্থিতিতে ক্ষুব্ধ সামরিক নিম্নপদস্থ সিপাহীরা জাসদের গণবাহিনীর সহায়তায় ৭ই নভেম্বর পাল্টা অভ্যুত্থান ঘটায়।
বিক্ষুব্ধ সৈনিকেরা এ অভ্যুত্থানে অফিসারদের হত্যা করতে থাকে। জিয়াউর রহমানকে তার ঢাকা সেনানিবাসের গৃহবন্দিত্ব থেকে মুক্ত করে অভ্যুত্থানকারীরা ২য় ফিল্ড আর্টিলারির সদরদপ্তরে নিয়ে আসে।  ঐ দিন সকালেই পাল্টা অভ্যুত্থানের প্রতিক্রিয়ায় শেরে বাংলা নগরে নিজ হাতে প্রতিষ্ঠিত ১০ম ইস্ট বেঙ্গল রেজিমেন্টের সদরদপ্তরে ক্ষুব্ধ জওয়ানদের হাতে মেজর জেনারেল খালেদ মোশাররফ ,কর্নেল খন্দকার নাজমুল হুদা এবং লেঃ কর্নেল এ টি এম হায়দার নিহত হন।
এদিকে জিয়া কর্নেল তাহেরকে জড়িয়ে ধরে কোলাকুলি করেন এবং তার (জিয়ার) জীবন রক্ষা করার জন্য তাহেরকে ধন্যবাদ জানান। জিয়া আরো বলেন, কর্নেল তাহের ও জাসদের জন্য তিনি (জিয়া) জীবন দিতেও প্রস্তুত। তারপর জিয়া রাষ্ট্রপতির অনুমতি ব্যতিরেকে বেতারে ভাষণ দেন এবং নিজেই নিজেকে প্রধান সামরিক আইন প্রশাসক বলে দাবি করেন। পরে প্রতিবাদের মুখে পিছিয়ে এসে উপ-সামরিক আইন প্রশাসক হন। জিয়া ৭ই নভেম্বর ০৭:৪৫ মিনিটে বিপ্লবী সৈনিক সংস্থা তথা গণবাহিনীর ১২ দফা দাবিতে স্বাক্ষর করেন।
কিন্তু অভ্যুত্থানের পর থেকে পরিস্থিতি দ্রুত পরিবর্তীত হয়ে যায়। জিয়া সৈনিকদের দাবি পূরণে অস্মীকৃতি জানাতে থাকেন। এদিকে কর্নেল তাহেরও জিয়ার উদাসীনতা দেখে ক্ষুব্ধ হন। জিয়া, তাহেরের গোপন দাবিদাওয়া মেনে নিতে অস্মীকার করেন।
সৈনিকদের দাবি পূরণে জিয়ার উদাসীনতা দেখে তারা জিয়াকে সন্দেহ করেন। ফলে সৈনিকগণ অত্যন্ত ক্ষুব্ধ হয়ে যায় এবং অফিসারদের বাসস্থানে প্রবেশ করে হত্যা করতে থাকে। এমন দিনগুলোতে নাটকীয়ভাবে অফিসারদের ক্যান্টনমেন্ট থেকে বোরকা পরিধান করে সপরিবারে পলায়ন করতে দেখা যেত।
বাধ্য হয়ে জিয়া সৈনিকদের ওপর দমন-পীড়ন চালাতে থাকেন। কর্নেল তাহেরকে ৭ই নভেম্বরে প্রতিষ্ঠিত তথাকথিত ‘নির্বাচিত’ সরকারকে উৎখাত ও সেনাবাহিনীতে উস্কানিমুলক কর্মকাণ্ড সংঘটিত করার অভিযোগে ২৪শে নভেম্বর গ্রেফতার করে কারারুদ্ধ করা হয়। রব, জলিল ও অন্যান্য জাসদ নেতাদেরও আটক করা হয়।
সেনাবাহিনীতে দ্বন্দ্ব ও অসন্তোষ
জিয়াউর রহমান ক্ষমতায় আরোহণের পর বিভিন্ন সময়ে সংঘটিত অভ্যুত্থান ও বিদ্রোহ দমনের নামে বিচার বহির্ভূতভাবে সেনাসদস্য, সামরিক ও বেসামরিক কর্মকর্তাদের চাকরিচ্যুত, সাজা, নিহত অথবা গুম হওয়ার ঘটনায় সেনাবাহিনীতে অসন্তোষ তৈরি হয়। পাশাপাশি সেনাবাহিনীতে পাকিস্তান-প্রত্যাগত কর্মকর্তাদের অধিক সুযোগ-সুবিধা প্রদান ও পদোন্নতি, মুক্তিযোদ্ধা কর্মকর্তাদের মধ্যে দ্বন্দ্বের সৃষ্টি করে।
এই বিষয়ে সেনাবাহিনীর তৎকালীন মেজর রেজাউল করিম রেজা বলেন,
""জিয়াউর রহমান অমুক্তিযোদ্ধা এবং পাকিস্তান ফেরত সেনা কর্মকর্তাদের বেশি সুযোগ সুবিধা বা পদ-পদন্নোতি দিয়েছেন এবং পাকিস্তান থেকে ফেরত আসা জেনারেল হুসেইন মুহাম্মদ এরশাদকে সেনাপ্রধান নিয়োগ করেছিলেন। একারণে জেনারেল মঞ্জুর এবং কর্ণেল মতিউর রহমান সহ মুক্তিযোদ্ধা সেনা কর্মকর্তাদের মধ্যে ক্ষোভ তৈরি হয়েছিল। সেনা প্রধানের পদ থেকে জেনারেল এরশাদকে অপসারণ করে জেনারেল মঞ্জুর বা অন্য কোন মুক্তিযোদ্ধা অফিসারকে ঐ পদে নিয়োগ দেয়া এবং একইসাথে পাকিস্তান প্রত্যাগত বা অমুক্তিযোদ্ধা আরও যে কর্মকর্তারা সেনাবাহিনীর বিভিন্ন উচ্চপদে ছিলেন, তাদের সরিয়ে মুক্তিযোদ্ধা কর্মকর্তাদের সে সব পদে নিয়ে আসার দাবি জানাচ্ছিলেন তারা।""
জেনারেল ইব্রাহিমও সামরিক আদালতে অভিযুক্তদের কাছ থেকে একই ধরনের তথ্য পাওয়ার কথা জানান।
তবে মেজর রেজা আরও বলেন যে, "জিয়াউর রহমানের মন্ত্রীসভায় প্রধানমন্ত্রী শাহ আজিজুর রহমান সহ 'পাকিস্তানপন্থী' মন্ত্রীদের সরানোর দাবিও ছিল।"
কর্নেল (অব.) শওকত আলী লিখেছেন,"'সে (জিয়া) প্রত্যাগতদের সাথে সুসম্পর্ক রেখে চলতো। কিন্তু গোপনে মুক্তিযোদ্ধাদের উস্কিয়ে দিতো প্রত্যাগতদের বিরুদ্ধে। প্রত্যাগতদের মধ্যে কিছু অফিসারের আস্থা অর্জন করে অনুরূপভাবে তাদের ক্ষেপিয়ে তুলতো মুক্তিযোদ্ধাদের বিরুদ্ধে। চুয়াত্তরের প্রথম দিকের কথা। পাকিস্তান থেকে প্রত্যাগত পুরাতন বন্ধুদের সাথে আমার বন্ধুত্ব অক্ষুণ্ন ছিল। তাদের সাথে মেলামেশা জিয়ার চোখ এড়ায় নি। একদিন সে তার অফিসে এক প্রত্যাগতের নাম উল্লেখ করে বলল, তার সাথে তোমার এত ঘনিষ্ঠতা কেনো ? বললাম, সে আমার দীর্ঘদিনের বন্ধু।... জিয়া গম্ভীর হয়ে বলল, ‘শওকত, কোন প্রত্যাগত অফিসার তোমার বন্ধু হতে পারে না। তোমার মত একজন মুক্তিযোদ্ধার পাকিস্তানীদের সাথে ঘনিষ্ঠ রাখা ঠিক নয়’। হঠাৎ করে আমি যেন দিব্যদৃষ্টি পেলাম। সেনাবাহিনীতে তখন যে সকল ঘটনা ঘটেছিল আমার কাছে তার অনেক কারণ পরিষ্কার হয়ে উঠলো। অবশ্য আমি আগেও কিছু কিছু জানতাম। কিন্তু জিয়া আমার কাছে ধরা দেবে তা আশা করি নি। আমি কিছুটা উত্তেজিত হয়ে বললাম, ‘স্যার, আমি দুঃখিত। আপনার সাথে একমত হতে পারছিনা।... অনুগ্রহ করে আপনি খেলা বন্ধ করুন। জাতীয় স্বার্থের কথা চিন্তা করে সেনাবাহিনীতে বিভেদ সৃষ্টি করা থেকে বিরত থাকুন। আপনি সেনা বাহিনীর উপপ্রধান। আপনি যদি এ ধরনের ষড়যন্ত্রমূলক কাজে লিপ্ত হন, তাহলে আমাদের জুনিয়রগণ কী করবে’? কথাগুলো বলে আমি চলে আসি। কড়া কথা ইচ্ছে করেই বলেছিলাম। এজন্য অবশ্য আমাকে ব্যক্তিগতভাবে অনেক খেসারত দিতে হয়েছে।... পরবর্তীকালে ক্ষমতার শীর্ষে বসে জিয়াউর রহমান আমার বিরুদ্ধে যেসব হয়রানিমূলক পদক্ষেপ নেয়, তার জের এখনো চলছে।'"
ঘটনাপ্রবাহ
১৯৮১ সালের ৩০শে মে ভোরে জিয়া চট্টগ্রাম সার্কিট হাউজে অবস্থান করছিলেন। ভোর ৪টায় সেনাবাহিনীর অফিসারদের তিনটি দল চট্টগ্রাম সার্কিট হাউজ আক্রমণ করে। এ আক্রমণে সৈন্যরা অংশগ্রহণ করা থেকে বিরত থাকায় ১৬ জন অফিসার জড়িত ছিলেন। তাদের এগারটি সাবমেশিন গান, তিনটি রকেট লাঞ্চার এবং তিনটি গ্রেনেড ফায়ারিং রাইফেল ছিল। আক্রমণকারীদের সকলেই ছিলেন কমিশনপ্রাপ্ত অফিসার।
আক্রমণকারী দলের মূল হোতা লে. কর্নেল মতিউর রহমান, লে. কর্নেল মাহবুব, মেজর খালেদ, এবং লে. কর্নেল ফজলে হোসেন সার্কিট হাউজে রকেট নিক্ষেপ করে ভবনের দেয়ালে দুটি গর্ত সৃষ্টি করার মাধ্যমে আক্রমণ শুরু করেন। এরপর অফিসাররা কক্ষগুলোতে জিয়াউর রহমানকে খুঁজতে থাকেন। মেজর মোজাফফর এবং ক্যাপ্টেন মোসলেহ উদ্দিন সর্বপ্রথম জিয়াকে খুঁজে পান। মোসলেহ উদ্দিন জিয়াকে জানান যে, তাকে তাদের সাথে সেনানিবাসে যেতে হবে। এরপর কর্নেল মতিউর রহমান আরেকটি দল নিয়ে উপস্থিত হন এবং জিয়াকে অনেক কাছ থেকে একটি এসএমজি দিয়ে গুলি করে।
আক্রমণকারীদের মধ্যে, লে. কর্নেল মতিউর রহমান এবং কর্নেল মাহবুবকে পলায়নরত অবস্থায় হত্যা করা হয়। মেজর খালেদ এবং মেজর মোজাফফর পালিয়ে যেতে সক্ষম হলেও ক্যাপ্টেন মোসলেহ উদ্দিন গ্রেফতার হন এবং যাবজ্জীবন কারাদণ্ডের সাজা লাভ করেন। তবে ২০১০ সাল পর্যন্ত পাওয়া তথ্যানুযায়ী তিনি বর্তমানে যুক্তরাষ্ট্রে আছেন।
ফলাফল
১৯৮১ সালের ৩০শে মে জিয়াউর রহমান নিহত হওয়ার পর বাংলাদেশ সেনাবাহিনীর চীফ অব আর্মি স্টাফ লেঃ জেনারেল হুসেইন মুহাম্মদ এরশাদ বাংলাদেশ সরকারের প্রতি অনুগত থাকেন এবং মেজর জেনারেল আবুল মঞ্জুরের নেতৃত্বে জিয়ার সহযোগীদের দ্বারা সংগঠিত অভ্যুত্থান দমন করার জন্য সেনাবাহিনীকে নির্দেশ দেন।
সরকার বিদ্রোহীদের আত্মসমর্পণ করার নির্দেশ দিয়ে সময়সীমা প্রদান করে। চট্টগ্রাম সার্কিট হাউজে অপারেশনে অংশগ্রহণকারী অফিসাররা এবং অধিকাংশ সৈন্য আত্মসমর্পণ করে। নেতৃত্ব প্রদানকারী অফিসাররা সহ জিওসি মঞ্জুর পার্বত্য চট্টগ্রামে পালানোর চেষ্টা করেন। পথিমধ্যে সরকার প্রেরিত বাহিনী কর্তৃক তারা গ্রেফতার হন। কর্নেল মতিউর রহমান এবং লে. কর্নেল মাহবুব (২১ ইস্ট বেঙ্গলের প্রধান, মঞ্জুরের ভাগ্নে) মেজর মান্নান (পাকিস্তান ফেরত অফিসার, ১২ ইঞ্জিনিয়ার ব্যাটালিয়নের ২আইসি) কর্তৃক নিহত হন।
জেনারেল মঞ্জুর তার স্ত্রী ও সন্তানদের খাওয়ানো অবস্থায় ফটিকছড়ির একটি চা বাগানের জীর্ণ কুটিরে পুলিশ ইন্সপেক্টর গোলাম কুদ্দুসের হাতে ধরা পড়েন। পুলিশ ইন্সপেক্টর গোলাম কুদ্দুস তাকে গ্রেফতার করে হাটহাজারী থানায় নিয়ে যায়। সেখানে তিনি একজন আইনজীবীর জন্য আবেদন করলে তা নাকচ করে দেওয়া হয়। তিনি বারবার পুলিশের হেফাজতে থেকে চট্টগ্রামে জেলে প্রেরিত হওয়ার জন্য আবেদন করতে থাকেন। তিনি বুঝতে পেরেছিলেন পুলিশের হেফাজত থেকে নিষ্কৃতি পেলেই সেনাবাহিনী তাকে হত্যা করবে। কিন্তু যখন তাকে পুলিশ ভ্যানে উঠানো হয়, তখন সেনাবাহিনী একটি দল থানায় উপস্থিত হয়। কিছুক্ষণ বিতর্কের পর ক্যাপ্টেন্ এমদাদ জেনারেল মঞ্জুরের হাত-পা বেঁধে প্রায় টেনে হিঁচড়ে গাড়িতে তুলে চট্টগ্রাম অভিমুখে রওয়ানা হয়। পরবর্তীতে কী ঘটেছিল তা সরকার কখনো প্রকাশ করেনি। তবে সরকারের রেডিও-টেলিভিশনে ঘোষিত হয়- চট্টগ্রাম সেনানিবাসে একদল উচ্ছৃঙ্খল সৈন্যের হাতে জেনারেল মঞ্জুর নিহত হয়েছেন।
মঞ্জুরের মৃত্যুর কারণ হিসেবে সর্বপ্রথম ক্ষুদ্ধ সৈন্যদের দেখানো হলেও তার ময়নাতদন্তে বের হয়ে আসে মঞ্জুরের মৃতুর কারণ ছিল পেছন দিক দিয়ে মাথায় করা একটি গুলি। ফলে মঞ্জুরের মৃত্যুর বিষয়টি রহস্যাবৃত হয়ে পড়ে। চট্টগ্রাম বিদ্রোহের অন্যান্য পরিকল্পনাকারীদের সামরিক আদালতে বিচারের আওতায় আনা হয় এবং জেল ও ফাঁসির আদেশ দেওয়া হয়। ১৯৯৫ সালে মঞ্জুরের বড় ভাই জেনারেল এরশাদসহ বেশ কয়েকজনকে মঞ্জুর হত্যায় দায়ী করে মামলা দায়ের করে।
জিয়ার হত্যাকাণ্ডের পরে বাংলাদেশের উপরাষ্ট্রপতি আবদুস সাত্তার ভারপ্রাপ্ত রাষ্ট্রপতি হিসেবে দায়িত্ব পান। তিনি ১৯৮১ সালের ডিসেম্বরে নির্বাচনের মাধ্যমে রাষ্ট্রপতি নির্বাচিত হলেও ১৯৮২ সালের ২৪শে মার্চ এরশাদ কর্তৃক সংঘটিত এক রক্তপাতহীন অভ্যুত্থানে অপসারিত হন।
১২ জন অফিসার মুক্তিযোদ্ধাকে জিয়া হত্যাকাণ্ডে তথাকথিত ভূমিকার জন্য সামরিক আদালতে মাত্র ১৮ দিনের দ্রুত বিচারকার্যে ফাঁসি দেওয়া হয়। ১৩তম মুক্তিযোদ্ধা অফিসারকে চট্টগ্রামে ৩০শে মের ঘটনাপ্রবাহে বুলেটের আঘাতে আহত হয়ে চিকিৎসাধীন থাকার জন্য দুই বছর পরে ফাঁসি দেওয়া হয়।
বিচারকার্য
সামরিক ট্রাইবুনালে জিয়া হত্যাকাণ্ডে জড়িত থাকার দায়ে ১৮ জন অফিসারকে অভিযুক্ত করা হয়। এদের মধ্যে ১৩ জন মৃত্যদণ্ড এবং বাকি ৫ জন বিভিন্ন মেয়াদে কারাদণ্ড লাভ করেন। এ অফিসারদের ১৯৮১ সালের ১লা থেকে ৩রা জুনের মধ্যে গ্রেফতার করা হয়েছিল। মেজর জেনারেল আবদুর রহমানের সভাপতিত্বে ১০ই জুলাই ১৯৮১ থেকে ২৮শে জুলাই ১৯৮১ পর্যন্ত চট্টগ্রাম জেলে সামরিক আদালতের কার্যক্রম পরিচালিত হয়। রায় অনুযায়ী ১২ জন অফিসারের মৃত্যুদণ্ড কার্যকর হয়। পাকিস্তান-ফেরত অফিসার মেজর জেনারেল আবদুর রহমানকে পরবর্তীতে ১৯৮৩/৮৪ সালে ফ্রান্সে রাষ্ট্রদূত হিসেবে প্রেরণ করা হয় এবং সেখানেই তিনি রহস্যজনকভাবে মৃত্যুবরণ করেন। জেনারেল রহমানের পরিবারের দাবি- তার মৃত্যুর সাথে বাংলাদেশ সরকার জড়িত।
মৃত্যুদণ্ডপ্রাপ্ত কর্মকর্তাগণ
এই ১২ জন অফিসারের পক্ষের আইনজীবীরা বিচারের সময় আত্মপক্ষ সমর্থনের সামান্যতম সুযোগ না পাওয়ায় পরবর্তীতে বিচারকার্যটিকে "প্রহসনমূলক বিচার" বলে দাবি করেন।
বহিষ্কৃত অফিসারগণ
নিম্নলিখিত অফিসাররা সেনাবাহিনী থেকে বহিষ্কৃত হন।
শামসুল ইসলাম খান
শামসুল ইসলাম খান (১ জানুয়ারী ১৯৩০-২১ জানুয়ারী ২০০৬) যিনি তার নির্বাচনী এলাকায় নয়া মিয়া নামেও পরিচিত। তিনি বাংলাদেশ জাতীয়তাবাদী দলের একজন রাজনীতিবিদ, শিল্পপতি এবং বিশিষ্ট ব্যবসায়ী। তিনি মানিকগঞ্জ-৪ আসনের সাবেক সংসদ সদস্য এবং প্রাক্তন শিল্পমন্ত্রী ছিলেন। তিনি ১৯৯১ সাল থেকে ২০০১ সাল পর্যন্ত পরপর চার বার সংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
শামসুল ইসলাম খান ১ জানুয়ারী ১৯৩০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মানিকগঞ্জ জেলায় জন্ম গ্রহণ করেন। তিনি ১৯৪৯ সালে মাওলানা আব্দুল হামিদ খান ভাসানী প্রতিষ্ঠিত আওয়ামী মুসলিম লীগে যোগদান করেন। ১৯৮২ সালে তিনি বাংলাদেশ জাতীয়তাবাদী দলে যোগ দেন।
কর্মজীবন
শামসুল ইসলাম খান ১৯৭৮ সাল থেকে ১৯৮২ সাল পর্যন্ত আবাহনী লিমিটেডের প্রধান প্রিষ্ঠপোষক ও সভাপতি হিসাবে দায়িত্ব পালন করেছিলেন। ১৯৯১ সালে তিনি মানিকগঞ্জ-৪ আসন থেকে বাংলাদেশ জাতীয়তাবাদী দলের প্রার্থী হয়ে তিনি সংসদ সদস্য নির্বাচিত হন। ১৯৯১ থেকে ১৯৯৩ সাল পর্যন্ত তিনি খালেদা জিয়ার প্রথম মন্ত্রিসভায় শিল্পমন্ত্রী হিসাবে দায়িত্ব পালন করেছিলেন। তিনি ২০০১ সালেও মানিকগঞ্জ-৪ আসন থেকে থেকে সাংসদ নির্বাচিত হয়েছিলেন। তিনি মানিকগঞ্জ-৪ আসন থেকে মোট চারবার সংসদ সদস্য নির্বাচিত হয়েছিলেন।
মৃত্যু
শামসুল ইসলাম খান ২১ জানুয়ারী ২০০৬ সালে ঢাকার ল্যাবএইড কার্ডিয়াক হাসপাতালে মারা যান।
সন্দীপ (দ্ব্যর্থতা নিরসন)
সন্দীপ নামটি দিয়ে যাদের বোঝানো হতে পারে:
টাইপ ০৯১ ডুবোজাহাজ
টাইপ ০৯১ (চীনা নাম: ০৯-আই; ন্যাটো রিপোর্টিং নাম: হান ক্লাস) চীনের পিপলস লিবারেশন আর্মি নৌবাহিনী বাহিনী দ্বারা নিয়োজিত পারমাণবিক শক্তিচালিত সাবমেরিনের প্রথম শ্রেণীর (এসএসএন) ছিল।
পটভূমি
সাবমেরিনের প্রথম প্রধান ডিজাইনার ছিল পারমাণবিক প্রোপ্লেশন প্রকৌশলীর প্রকৌশলী এবং বিজ্ঞানী, পেইং শীলু (彭士禄), তারপর ১৯৮৩  সালে মিঃ হুয়াং জুউহুয়া (黄旭华) এর সফলতা লাভ করেন। বর্গের প্রথম সাবমেরিনটি ১৯৭৪  সালে চালু করা হয়েছিল  এ এবং ১৯৯১  সালে ক্লাসের পঞ্চম ও চূড়ান্ত ডুবোজাজাজ চালু করা হয়েছিল।
হান শাখা প্রধান কার্যালয় থেকে শুরু করে বড় আপগ্রেড এবং বহুবিধ তফসিলের মাধ্যমে চলে গেছে। নৌকাগুলি ছয় ৫৩৩ মিমি (২১ টি) টারপোডো টিউব রয়েছে এবং ২০ টর্পেডো রয়েছে। বিকল্পভাবে, তারা তাদের টুকরা মধ্যে ৩৬  খনি বহন করতে পারে। হান ক্লাস সি -৮০১  অ্যান্টি-জাহাজের ক্ষেপণাস্ত্রের সাব-লঞ্চ সংস্করণের পাশাপাশি আদিবাসী ও রাশিয়ার টর্পেডো বা খনিগুলির বেশ কয়েকটি ফায়ারিংয়ের জন্য সক্ষম। সমস্ত অবশিষ্ট হুল নতুন সোনার সাথে পুনঃস্থাপিত হয়েছে, প্রকার এইচ / এসকিউ ২ -২২২২ সোনারের সাথে ৬১৩ ফ্যাক্টরী দ্বারা উৎপাদিত মূল মূলধারার ৬০৩  সোনার পরিবর্তে। আবেকীয় টাইল পরে শব্দ মাত্রা কমাতে যোগ করা হয়েছিল
ফারহাত বেগম
ফারহাত বেগম একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
আল মুরাবিতুন
আল মুরাবিতুন হল প্রধানত মালি ও নাইজারে সক্রিয় একটি আফ্রিকীয় জিহাদি সংগঠন। ২০১৫ সালের ডিসেম্বরে এটি আল কায়েদা ইসলামি মাগরিব শাখায় (AQIM) যোগদান করে। দলটি মালি, আলজেরিয়া, দক্ষিণ-পশ্চিম লিবিয়া ও নাইজারে সক্রিয় এবং এসব দেশ একীভূত করে একটি ইসলামি রাষ্ট্র প্রতিষ্ঠা করার লক্ষ্যে লড়াই করছে বলে দাবি করে। এটি বর্তমান মালিতে সক্রিয় কায়েদার অফিসিয়াল শাখা আল কায়েদা ইন ইসলামিক মাগরিবের নেতৃত্বাধীন এবং এর নেতারা আয়মান আল-জাওয়াহিরির প্রতি আনুগত্যের শপথ প্রকাশ করেছে।
লামডিং-ডিব্রুগড় সেকশন
লামডিং-ডিব্রুগড় সেকশন হল একটি ব্রডগেজ রেললাইন যা লামডিং এবং ডিব্রুগড় স্টেশনকে সংযুক্ত করে। দীর্ঘ ভারতের আসাম রাজ্যে রেললাইন চালু আছে। এটি উত্তর- পূর্ব সীমান্ত রেলওয়ের আওতাধীন।
ইতিহাস
১৯ শতকের শেষভাগে, ডিব্রু-সাদিয়া রেলপথ ছিল দীর্ঘ।  চট্টগ্রাম থেকে লুমডিং পর্যন্ত আসাম বেঙ্গল রেলওয়ে দ্বারা পূর্বে স্থাপিত প্রশস্ত মিটার-গেজ রেলপথ ১৯০৩ সালে ডিব্রু-সাদিয়া লাইনে তিনসুকিয়া পর্যন্ত প্রসারিত করা হয়েছিল। মারিয়ানি-ফুরকাটিং লাইন জোড়হাট-প্রাদেশিক রেলওয়ে দ্বারা পরিচালিত হয়েছিল।
পুরো লুমডিং-ডিব্রুগড় সেকশনকে মিটারগেজ থেকে এ রূপান্তরের প্রকল্প  )   ব্রডগেজ ১৯৯৭ সালের শেষের দিকে সম্পন্ন হয়েছিল।
২০১৬-১৭ এর রেলওয়ে বাজেটে গুয়াহাটি-লুমডিং-ডিব্রুগড় লাইন দ্বিগুণ করার প্রস্তাব করা হয়েছিল। -দীর্ঘ ডিমাপুর-জুব্জা-কোহিমা নতুন লাইন প্রকল্পটি একটি জাতীয় প্রকল্পের মর্যাদা পেয়েছে। পুরো প্রকল্পের চূড়ান্ত অবস্থান জরিপ সম্পন্ন হয়েছে।  ২০১২ সালের হিসাবে,  টির জন্য জরিপ চলছে -তিরাপ থেকে লেখাপানি পর্যন্ত দীর্ঘ লাইন এবং মাই  -লেখাপানি থেকে অরুণাচল প্রদেশের খারসাং পর্যন্ত দীর্ঘ লাইন। -এর জন্য সমীক্ষামাই  -জোরহাট থেকে শিবসাগর পর্যন্ত দীর্ঘ নতুন লাইন ২০১০-১১ সালে সম্পন্ন হয়েছিল। ডবললাইন করার জন্য সমীক্ষা সম্পন্ন হয়েছিল, মাই  -দিগারু থেকে ডিব্রুগড় পর্যন্ত ।  জন্য জরিপ চলছে মাই  -ডিমাপুর থেকে টিজিট পর্যন্ত দীর্ঘ নতুন লাইন।  এর জন্য জরিপ সম্পন্ন হয়েছিল আমগুরি থেকে নাগিনামোড়া পর্যন্ত দীর্ঘ নতুন লাইন।  এর জন্য জরিপ -তুলি থেকে তুলি টাউন পর্যন্ত দীর্ঘ নতুন লাইন শেল্ভ করা হয়েছে।
বেলাল হোসেন (বিজ্ঞানী)
'''ড. বেলাল হোসেন''' বাংলাদেশের একজন বিজ্ঞানী এবং গবেষক। বেলাল হোসেন নোয়াখালী বিজ্ঞান ও প্রযুক্তি বিশ্ববিদ্যালয়ে অধ্যাপক হিসেবে কর্মরত আছেন। বেলাল হোসেন কুমিল্লার চৌদ্দগ্রাম উপজেলার কেন্দুয়া গ্রামের মৃত আব্দুছ ছোবাহান ভূঁঞা ও দেলোয়ারা বেগমের প্রথম পুত্র। তিনি চট্টগ্রাম বিশ্ববিদ্যালয়ের মেরিন সায়েন্স অ্যান্ড ফিশারিজ বিভাগে স্নাতক, যুক্তরাজ্যের হাল বিশ্ববিদ্যালয় থেকে মাস্টার্স এবং ব্রুনাইর দারুসসালাম বিশ্ববিদ্যালয় থেকে পিএইচডি ডিগ্রি লাভ করেন। অস্ট্রেলিয়ান মিউজিয়াম রিসার্চ ইনস্টিটিউট থেকে তিনি পোস্ট ডক্টরাল গবেষণা সম্পন্ন করেন।
কর্মজীবন
ড. বেলাল নোয়াখালী বিজ্ঞান ও প্রযুক্তি বিশ্ববিদ্যালয়ে ২০০৮ সালে প্রভাষক হিসেবে যোগদান করে বর্তমানে অধ্যাপক হিসেবে কর্মরত আছেন। তিনি বিশ্ববিদ্যালয়ের রিসার্চ সেলের পরিচালক (ভারপ্রাপ্ত) হিসেবে অতিরিক্ত দায়িত্ব পালন করছেন। ইতোপূর্বে তিনি আরো দুবার উক্ত দায়িত্ব পালন করেন। এছাড়া তিনি মৎস্য ও সমুদ্র বিজ্ঞান বিভাগের দুবার বিভাগীয় প্রধানের দায়িত্ব পালন করেছিলেন।
আবিষ্কার
ড. বেলাল হোসেন বাংলাদেশের একমাত্র বিজ্ঞানী যিনি পলিকীটের সম্পূর্ণ নতুন প্রাণির সন্ধান দিতে পেরেছেন। ড. বেলাল হোসেন মোট পাঁচটি প্রাণি আবিষ্কার করেন এবং এখনো তার গবেষণা কার্যক্রম চালিয়ে যাচ্ছেন।এই প্রাণিগুলোর মধ্যে চারটিই অমেরুদন্ডী প্রাণি।এর মধ্যে দুইটি আবিষ্কার করেন ২০১৬ সালে প্রথমটি Nephtys bangladeshi এবং দ্বিতীয়টি Victoriopisa bruneiensis বাংলাদেশের উপকূলীয় অঞ্চল থেকে Nephtys bangladeshi (ন্যাফটাইস বাংলাদেশি) নামে অমেরুদণ্ডী পলিকীটের নতুন একটি প্রজাতি আবিষ্কার করেন। ব্রুনাইর সমুদ্র এলাকা থেকে Victoriopisa bruneiensis (ভিক্টোরিওপিসা ব্রুনেইয়েনসিস) নামে অমেরুদণ্ডী Amphipod এর নতুন একটি প্রজাতি আবিষ্কার করেন।
পরবর্তীতে আরো দুইটি অমেরুদন্ডী প্রাণি আবিষ্কার করেন Neumania nobiprobia (নিউমেনিয়া নোবিপ্রবিয়া) ও এবং দ্বিতীয়টি Arrenurus smiti (অ্যারেনুরাস স্মিতি)। দুটি প্রজাতির মধ্যে Neumania nobiprobia (নিউমেনিয়া নোবিপ্রবিয়া)-এর নামকরণ করেন নোয়াখালী বিজ্ঞান ও প্রযুক্তি বিশ্ববিদ্যালয়ের নামের সংক্ষিপ্ত রূপ নোবিপ্রবি-এর সঙ্গে মিল রেখে এবং দ্বিতীয় প্রাণীটির নামকরণ করা হয় নেদারল্যান্ডের বিখ্যাত একারোলজিস্ট হ্যারি স্মিথের নামে।
ফারুখ খান
ফারুখ খান একজন পাকিস্তানি রাজনীতিবিদ ও নারী সাংসদ। তিনি ২০১৮ সালে পাকিস্তান জাতীয় পরিষদের সদস্য নির্বাচিত হন।
২০১৮ সালের পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত একটি আসনে পাকিস্তান মুসলিম লীগের (কিউ) প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
বাংলাদেশের টেলিফোন নম্বরসমূহ
বাংলাদেশের আন্তর্জাতিক ডায়ালিং কোড হচ্ছে: +৮৮০
দেশের বাইরে থেকে বাংলাদেশের কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
দেশের ভেতর থেকেই কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
আদর্শ নম্বর বিন্যাস হল:
ফোন নম্বর প্রতিটি গ্রাহকের জন্য অনন্য, যেটা ভৌগোলিক কোড বা অপারেটর কোড দ্বারা অনুসৃত। ভৌগোলিক কোড এবং অপারেটর কোডের তালিকা নিচে দেওয়া হয়েছে।
অঞ্চল ও মোবাইল পরিচালক
বিটিসিএল ভৌগোলিক কোড
আইপিটিএসপি (আইপি টেলিফোন)
দুধখালী ইউনিয়ন
দুধখালী ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত। এ এলাকা এক সময় জমিদারি অঞ্চল ছিলো।
ভৌগোলিক উপাত্ত
দুধখালী ইউনিয়নের মোট আয়তন ৩,৭৩৩ একর বা ১৫.১১ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৫০১টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১৩.০১ কিলোমিটার পাকারাস্তা ও ৩৮.৩০ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৫টি এবং মন্দিরের সংখ্যা ৬টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দুধখালী ইউনিয়নের ৩,৫০১টি পরিবারে মোট জনসংখ্যা ১৫,৭১৯ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৭,৫৬১ জন পুরুষ ও ৮,১৮৫ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৪,৯৮০ জন ও হিন্দু ধর্মালম্বী ৭৩৯ জন।
শিক্ষা
২০১১ সালের হিসেব অনুযায়ী দুধখালী ইউনিয়নের সাক্ষরতার হার ৫৪.৮% (পুরুষ ৫৭.৯%, মহিলা-৫২.০%)। এ ইউনিয়নে ২টি মাধ্যমিক বিদ্যালয়, ২টি মাদ্রাসা এবং ১২টি সরকারি প্রাথমিক বিদ্যালয় রয়েছে।
পুরুলিয়ায় অস্ত্র বর্ষণের ঘটনা
পারুলিয়ায় অস্ত্র বর্ষণের ঘটনা হল ১৭ ডিসেম্বর ১৯৯৫ সালে ভারতে পশ্চিমবঙ্গ রাজ্যের পুরুলিয়া জেলায় অ্যান্টোনোভ এন-২৬ উড়োজাহাজ থেকে অননুমোদিত অস্ত্র অপসারণ করার  একটি ঘটনার বিষয়ে আইনগত মামলা।  প্রধান অভিযুক্ত "কিম ডেভি" (প্রকৃত নাম নিলস হোলক, উয়েস নিলস ক্রিশ্চিয়ান নেলসন) দাবি করে যে, কংগ্রেস পরিচালিত ভারতীয় সরকার রিসার্চ অ্যান্ড অ্যানালাইসিস উইং ও এমআই৫ এর সাথে যুক্ত হয়ে পশ্চিমবঙ্গের কমিউনিস্ট সরকারকে উৎখাত করার ষড়যন্ত্র করেছিল এবং কেন্দ্রীয় সরকারের নিরাপত্তার দ্বারা তিনি ডেনমার্কে ফিরে আসেন। তিনি আরো অভিযোগ করেন যে, ভারতের পররাষ্ট্রমন্ত্রী পি ভি নারসীমা রাও সহ সংসদ সদস্য পাপ্পু যাদব ভারত থেকে তার নিরাপদ প্রস্থানের ব্যবস্থা করে ছিল।
পটভূমি
একটি অ্যান্টোনোভ বিমান ১৭ ই ডিসেম্বর ১৯৯৫ সালের রাতে পুরুলিয়া জেলার ঝালদা, ঘাটাঙ্গা, বেলামু, মারামু গ্রামের একটি বৃহত এলাকায় সাতশো একে-৪৭ রাইফেল এবং ১৬ হাজারেরও বেশি গোলাবারুদ সহ অস্ত্র ফেলে দেয়। অনেক দিন পরে, যখন বিমানটি ভারতীয় আকাশসীমা পুনরায় প্রবেশ করে, তখন এটি ভারতীয় বিমান বাহিনীর মিগ-২১ এর দ্বারা আটক করা হয় এবং জোরপূর্বক অবতরণ করতে বাধ্য করা হয়।
উদ্দেশ্য এবং প্রাপক
সত্যিকারের উদ্দেশ্যটি রহস্য এবং অনুমানে বিভ্রান্তিকর। বিবিসির তদন্তের পর, অভিযোগ করা হয় যে অস্ত্রগুলি সামাজিক-আধ্যাত্মিক সংগঠন আনন্দ মার্গ-এর উদ্দেশ্যে ফেলা হয়ে ছিল। মামলার প্রধান আসামি কিম ডেভি, যিনি দাবি করে যে কেন্দ্রীয় সরকার নিজেই অস্ত্র বর্ষণের ঘটনার পিছনে ছিল, সেসময় বিচ্ছিন্নতাবাদী ও সিপিআই (এম) সমর্থকদের উৎখাত করার জন্য অন্ত্র বর্ষণ করা হয়েছিল।
১৯৯৭ সালে একটি ভারতীয় আদালত ঘোষণা করে যে আনন্দ মার্গ নামে একটি গোষ্ঠী প্রকৃতপক্ষে বন্দুক ও গোলাবারুদ গ্রহণ করে। পাইলট এর সাক্ষ্য উপর ভিত্তি করে, যেমন বিমান এ আনন্দ মার্গ সদর দফতর একটি ছবি ও অন্যান্য প্রমাণ থেকে, বিচারক ঘোষণা করেন যে : "উপলব্ধ উপকরণ থেকে আমি একটি সিদ্ধাতে প্রতিষ্ঠিত হয়েছি, তা হল- যে অস্ত্রগুলি ফেলা হয়ে ছিল তার লক্ষ্য ছিল আনন্দ মার্গ এবং সঠিকভাবে বলতে হয় তিনটি তলাবিশিষ্ট সাদা ভবন ছিল লক্ষ্য এবং সেই লক্ষ্যে অস্ত্রগুলি উড়ন্ত উড়োজাহাজ থেকে অস্ত্রগুলি ফেলার চেষ্টা করা হয়েছিল এবং বিমানগুলি বিমানে উপকরণের ভিত্তিতে লক্ষ্যকে চিহ্নিত করে।" যাইহোক, ঘটনার বহু বছর পরেও, ঘটনার উদ্দেশ্য ও পদ্ধতির বিস্তারিত বিবরণ রহস্যের মধ্যে আবৃত করে রাখা হয়েছে।
জনপ্রিয় মিডিয়া
২০১৭ সালে, মুক্তি প্রাপ্ত জগ্গা জাসুস চলচ্চিত্রের গল্পে কুখ্যাত পুরুলিয়ায় অস্ত্র বর্ষণের ঘটনা'টি তুলে ধরা হয়েছে। এই চলচ্চিত্রে দেখানো হয় যে একটি উড়োজাহাজ থেকে অস্ত্র ও গোলাবারুদের বাক্স খোলা মাঠের মাঝে ফেলে দিয়ে চলে যেতে।  চলচ্চিত্রটিতে অভিনয় করেছেন অভিনেতা রণবীর কাপুর, ক্যাটরিনা কাইফ, শাশ্বত চট্টোপাধ্যায়সহ আরও অনেকে।
ফারজানা মুশতাক গনি
ফারজানা গনি মুশতাক আহমেদ গনির স্ত্রী।
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে তিনি পাকিস্তান মুসলিম লীগের (কিউ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
বিবিসি ওয়ার্ল্ড নিউজ
বিবিসি ওয়ার্ল্ড নিউজ হল বিবিসির আন্তর্জাতিক খবর এবং বর্তমান বিষয়াবলী সম্পর্কিত একটি সংবাদভিত্তিক টেলিভিশন চ্যানেল। বিবিসি চ্যানেল বিশ্বব্যাপি বৃহত্তম শ্রোতাসংখ্যা রয়েছে। ইউরোপের বাইরে বিবিসি ওয়ার্ল্ড সার্ভিস টেলিভিসন হিসাবে ১১ মার্চ ১৯৯১ তারিখে চালু করা হয়। এর নাম ১৯৯৫ সালে বিবিসি ওয়ার্ল্ড এ পরিবর্তন করা হয়েছিল এবং ২০০৮ সালে বিবিসি ওয়ার্ল্ড নিউজ নামকরণ করা হয়। চ্যানেলটি বিবিসি নিউজ বুলেটিন, ডকুমেন্টারি, জীবনধারাভিত্তিক অনুষ্ঠানামালা এবং সাক্ষাত্কারসহ টেলিভিশন অনুষ্ঠামালা সম্প্রচার করে থাকে।
রিফা
রিফা (الرفاع, Ar-Rifāʿ) বা রাফিন হল বাহরাইন সাম্রাজ্যের দ্বিতীয় বৃহত্তম শহর। রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।
শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১,১১,০০০তে।
ইতিহাস
পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।
পূর্ব রিফা
পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (سوق الرفاع, সৌক আর-রিফা) এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।
পশ্চিম রিফা
পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তার প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।
পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।
লক্ষণভোগ আম
লক্ষ্মণভোগ আম হচ্ছে ভারতের পশ্চিমবঙ্গ থেকে আসা আমের একটি জাত। এটি মালদহ জেলায় প্রায় ৩২,০০০ হেক্টর জুড়ে বাগানে জন্মে। পশ্চিমবঙ্গ সরকার লক্ষ্মণভোগকে মার্কিন যুক্তরাষ্ট্রে রপ্তানিকারক জাত হিসাবে বেছে নিয়েছিল।
ভৌগোলিক স্বীকৃতি
এই প্রজাতির আম ভারতের ভৌগোলিক অস্তিত্বের ইঙ্গিত দেয়। তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে। এই আমের নিবন্ধন সংখ্যা ১১১।
জাগের গান
জাগের গান ভারতীয় রাজ্য পশ্চিমবঙ্গ ও অসম এবং বাংলাদেশ রাষ্ট্রে প্রচলিত একপ্রকার লোকসংগীত। অসমের ধুবড়ি জেলা, পশ্চিমবঙ্গের জলপাইগুড়ি ও কোচবিহার জেলা এবং বাংলাদেশের দিনাজপুর ও রংপুর জেলায় এই গান শোনা যায়। চৈত্রমাসে মদনচতুর্দশী উপলক্ষে জাগের গান প্রচলিত। জাগের গান মূলত দুই প্রকার – কৃষ্ণলীলা বিষয়ক কানাই-ধামালী ও অশ্লীল আদিরসাত্মক মোটাজাগের গান। এছাড়াও বীররসাত্মক গানও কখনও কখনও গাওয়া হয়ে থাকে।
উৎসব
জাগের গান উৎসব অনুষ্ঠিত হয় ফাল্গুন মাসের মদন চতুর্দশী উপলক্ষে। কোনো কোনো অঞ্চলে এই উৎসব চৈত্র মাসের শুক্ল ত্রয়োদশী তিথিতেও উদযাপিত হয়ে থাকে। মাসাধিক কাল ধরে চলে এই উৎসব। ছেলেরা বাড়ি বাড়ি ঘুরে মাগন করে ও গান গেয়ে অর্থ সংগ্রহ করে থাকে।
চৈত্র শুক্ল ত্রয়োদশী তিথিতে পুষ্পিত অশোকবৃক্ষের মূলে কামদেবের পূজা ও চামর ব্যজন করার শাস্ত্রীয় বিধান রয়েছে। উত্তরবঙ্গের অনেক ভদ্র পরিবারে এই কামপূজা অনুষ্ঠিত হয়। বাড়ির বাইরে দুই-তিনটি বাঁশের টুকরো মাটিতে পুতে, দুই-তিনটি দীর্ঘ কাপড়ে জড়ানো বাঁশের টুকরোর আগায় চামর দিয়ে সেই পোতা বাঁশের সঙ্গে বেঁধে কামপূজা করা হয়। রাজবংশীরাও এই কামপূজায় অংশ নেন। তবে তারা লোকালয় থেকে একটু দূরে কোনো মাঠে গিয়ে এই পূজা করেন। পূজা উপলক্ষে গীত হয় জাগের গান।
নামকরণ
জাগের গান গাওয়ার সময় মূল গায়ক হাতে চামর ধরে গান করেন এবং দোয়াররা মন্দিরা বাজিয়ে ধুয়ো ধরেন। এই গানের দ্বারা কামকে জাগরিত করা হয় বলে এর নাম জাগের গান।
প্রকারভেদ
জাগের গান মূলত তিন প্রকার।
মোটাজাগ
মোটাজাগ অশ্লীল আদিরসাত্মক গান। তাই এই গান কারোর বাড়িতে গীত হয়না। হয় মাঠে ঘাটে। তবে জাগের গানে এই ধরনের আদিরসাত্মক গানের প্রাধান্য বিশেষভাবে লক্ষিত হয়।
কানাই ধামলী বা লীলা জাগ
কানাই ধামালী বা লীলা জাগ রাধা-কৃষ্ণের লীলা বিষয়ক গান। তবে এই লীলাগান সম্পূর্ণ লোককবিদের নিজস্ব কল্পনা। এর সঙ্গে পৌরাণিক রাধাকৃষ্ণ কাহিনির যোগ বড় একটা নেই। পালার আকারে এই গানগুলি রচিত হত। দুইজন বালককে রাধা ও কৃষ্ণ এবং একজন প্রৌঢ় ব্যক্তিকে বড়ায়ি সাজিয়ে এগুলি অভিনীতও হত। পণ্ডিতরাজ নামক জনৈক সংগ্রাহক তার পালা সংকলনে এগুলিকে রতিরাম নামক জনৈক কবির রচনা বলে উল্লেখ করেছেন। তবে সুশীলকুমার ভট্টাচার্য এই পালাগুলির রচনাবৈষম্য পর্যবেক্ষণ করে এগুলি একাধিক কবির রচনা বলে মতপ্রকাশ করেছেন। এগুলির বিষয়বৈচিত্রেও স্বতন্ত্র। “রাধার শাক তোলা” বা “কৃষ্ণের ধোরে মাছ তোলা” প্রভৃতি অভিনব বিষয় এই সব পালায় দেখা যায়। এগুলিকে সম্পূর্ণ অশ্লীলতাদোষমুক্ত বলা চলে না। তবে মোটা জাগের তুলনায় অনেক সংযত ও মার্জিত।
বীররসাত্মক
সুশীলকুমার ভট্টাচার্য এক জমিদারের পৌরুষবর্ণনাত্মক একটি বীররসাত্মক গান সংগ্রহ করেছেন। গানটি এইরূপ মাঠের মতন, কেমন ওসার পাঠার মতন বুক সে কঠিন বুক দেখিয়া, শত্রুর শুকায় মুখ।
তথ্যসূত্র
স্বদেশচর্চা লোক পত্রিকা ; আশ্বিন, ১৪১৫, (অক্টোবর, ২০০৮) ; বিষয় গ্রামীণ বিনোদন সেকাল ও একাল ; সম্পাদক : প্রণব সরকার, সোনারপুর, দক্ষিণ ২৪ পরগনা, পশ্চিমবঙ্গ
ওয়ালুন লেক, মিশিগান
ওয়ালুন লেক হল মার্কিন যুক্তরাষ্ট্রের মিশিগান অঙ্গরাজ্যের শার্লভোয়া কাউন্টির একটি গ্রাম। ২০১০ সালের আদমশুমারি অনুসারে এই গ্রামের জনসংখ্যা ২৯০ জন।
ভূগোল
ওয়ালুন লেক শার্লভোয়া কাউন্টির পূর্বদিকে মেলরোজ শহরের উত্তর-পশ্চিম দিকে ওয়ালুন হ্রদের দক্ষিণ-পূর্ব তীরে অবস্থিত। এই গ্রামটি বিয়ার নদীর উত্তরের হ্রদটির ঠিক উত্তরে অবস্থিত।
ইতিহাস
১৮৭২ সালে জন জোন্স জুনিয়র ও তার পুত্রদ্বয় ক্লেরেন্স ও ইলিয়ট এই অঞ্চলে বসবাস শুরু করেন। তারা ১৮৭৪ সালে গ্র্যান্ড র‍্যাপিডস ও ইন্ডিয়ান রেলওয়ে সাথে যোগসূত্র স্থাপন করতে রেলপথ স্থাপনে সহায়তা করেন। এই স্টপটির নামকরণ করা হয় "মেলরোজ"।
মার্কিন কথাসাহিত্যিক আর্নেস্ট হেমিংওয়ে তার শৈশব এই স্থানে কাটান এবং তার কয়েকটি সাহিত্যকর্মের পটভূমি এই স্থান।
সনম পুরী
সনম পুরী (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।
প্রারম্ভিক জীবন
সনম পুরী নয়ডার বাল ভারতী পাবলিক স্কুল থেকে তার শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।
পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তার মা এবং ভাই সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।
চলচ্চিত্রে
২০১৩ খ্রিষ্টাব্দে সনম পুরীর গোরি তেরে প্যায়ার মেঁ নামক বলিউড চলচ্চিত্রে বিশাল-শেখর দ্বারা সুরারোপিত ধ্যাত তেরি কি গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে ইশক বুলাওয়া গানটিতে কণ্ঠ দেন।
ভারতীয় শিল্প
থাম্ব|এই শৈলীতে হিন্দু দেবতা ও দেবী দুর্গার মতো দেবীর চিত্র তুলে ধরা হয়েছে কৈলাশ মন্দিরের দেয়ালে ভগবান শিবকে উত্সর্গীকৃত, এটি ভারতীয় আর্টসের উদাহরণ ভারতীয় শিল্প প্রাচীনকাল থেকেই স্বতন্ত্রভাবে বিকশিত হয়েছে। সনাতন হিন্তু সভ্যতা থেকেই এর যাত্রা শুরু। মাঝে অনেক নতুন সংস্কৃতি এবং ঐতিহ্যের সাথে মিলিত হবার সুযোগ পায় যার মধ্যে রয়েছে বৌদ্ধ, জৈন এবং ইসলাম। ইসলাম ছাড়া সবগুলো সংস্কৃতিই অবশ্য এখানকার স্বদেশী। মধ্যযুগের শেষ পর্যায়ে বিটিশ সম্রাজ্য|বিটিশ সম্রাজ্যের সাথে দু'শ বছরের অভিজ্ঞতা অর্জন শেষে ভারতীয় শিল্পের ধারা আবার হিন্দু সংস্কৃতিতে এসে মিশেছে।
ভারতীয় শিল্প বিভিন্ন ধরনের শিল্প সমন্বয়ে গঠিত। এর মধ্য রয়েছে প্লাস্টিক আর্ট(যেমন মৃৎশিল্প এবং ভাস্কর্য), ভিজ্যুয়াল আর্ট(যেমন চিত্রশিল্প), টেক্সটাইল আর্ট (যেমন বুননকৃত সিল্ক)। ভৌগলিকভাবে এটি সম্পূর্ণ ভারতীয় উপমহাদেশে বিস্তৃত। এর মধ্য রয়েছে ভারত, পাকিস্তান এবং বাংলাদেশ।
পাথুরে শিল্প
ভারতের পাথুরে শিল্পের মধ্যে রয়েছে পাথর কেটে তৈরিকৃত বস্তু, পাথরে খোদাইকৃত কাজ এবং পাথরের উপর অঙ্কিত চিত্র। ধারণা করা হয় যে, ভারত প্রায় ১৩০০ পাথুরে শিল্পের নিদর্শন পাওয়া গেছে এমন স্থান রয়েছে, যেখানে এক মিলিয়ন এর এক চতুর্থাংশেরও বেশি খোদাইকৃত নকশা, চিত্র অথবা মূর্তি রয়েছে।
ইন্ডাস ভ্যালী সভ্যতা
একটি বিশাল এবং জনবহুল সভ্যতা হওয়া সত্ত্বেও, ইন্ডাস ভ্যালীর ক্ষেত্রে প্রথম দিককার অন্যান্য সভ্যতার মত শিল্পকলার প্রাচুর্য বা উৎকর্ষ পরিলক্ষিত হয় না। তবে এ সভ্যতার প্রাপ্ত নিদর্শন হতে অনেক জীবজন্তুর ছবি পাওয়া যায়।
মৌর্য শিল্প
ভারতীয় মৌর্য সাম্রাজ্য ৩২২ খ্রিস্টপূর্ব হতে ১৮৫ খ্রিস্টপূর্বে উত্তর ভারতীয় অঞ্চলে বিস্তার লাভ করে। এ সভ্যতার উল্লেখযোগ্য শিল্প নিদর্শন হল পাথরে গড়া স্মৃতিস্তম্ভ এবং কাঠে খোদাইকৃত শিল্প।
মৌর্য্য সাম্রাজ্য তৎকালীন যুগের অন্ততম বৃহত্তম সাম্রাজ্য হিসেবে পরিগণিত হত, শুধু তাই নয়, ভারতীয় উপমহাদেশের ইতিহাসে এর চেয়ে বড় সাম্রাজ্য কখনো তৈরী হয়নি। ৩২২ খ্রিস্টপূর্বাব্দে চন্দ্রগুপ্ত মৌর্য্য নন্দ রাজবংশ উচ্ছেদ করে এই সাম্রাজ্য প্রতিষ্ঠা করেন এবং তারপর মহান আলেকজান্ডারের সেনাবাহিনীর পশ্চাৎ অপসারণের সুযোগে নিজ সামরিক শক্তিবলে মধ্য ও পশ্চিম ভারতের আঞ্চলিক রাজ্যগুলিকে জয় করে বিরাট সাম্রাজ্য গড়ে তোলেন। ৩১৬ খ্রিস্টপূর্বাব্দের মধ্যেই গ্রীক সত্রপগুলিকে পরাজিত করে মৌর্য্য সাম্রাজ্য সম্পূর্ণ উত্তর-পশ্চিম ভারত জুড়ে বিস্তৃত হয়। বর্তমান যুগের মানচিত্রের নিরিখে এই সাম্রাজ্য উত্তরে হিমালয়, পূর্বে অাসাম, পশ্চিমে বালুচিস্তান ও হিন্দুকুশ পর্বতমালা পর্যন্ত বিস্তৃত ছিল। চন্দ্রগুপ্ত মৌর্য্য ও বিন্দুসার এই সাম্রাজ্যকে দক্ষিণ ভারতে বিস্তৃত করেন এবং অশোক কলিঙ্গ রাজ্য জয় করে সমগ্র দক্ষিণ ভারতে মৌর্য্য সাম্রাজ্যের শাসন প্রতিষ্ঠিত করেন। অশোকের মৃত্যুর পঞ্চাশ বছরের মধ্যেই ১৮৫ খ্রিস্টপূর্বাব্দে এই সাম্রাজ্যের পতন ঘটে মগধে শুঙ্গ রাজবংশের উত্থান ঘটে।
বৌদ্ধ শিল্প
এ সময়টিতে ভারতে বৌদ্ধ ধর্মের প্রচার ও প্রসার ঘটে। বৌদ্ধ আমলে তৈরিকৃত বেশিরভাগ শিল্পই হচ্ছে বিভিন্ন আকৃতির বুদ্ধমূর্তি। তবে এ সময়কার শিল্পকলাতে কাঠের ব্যবহার অত্যন্ত লক্ষণীয়।
গুপ্তা শিল্প
গুপ্তা সাম্রাজের সময়কালকে ভারতীয় শিল্প ও কলার উৎকর্ষর জন্য এক অন্যতম সময় বলে ধরা হয়। এ সময়ে প্রচুর চিত্রকর্ম ও মূর্তি তৈরি করা হয়।
মধ্যযুগীয় ভারতীয় শিল্প
ভারতের মধ্যযুগীয় ইতিহাসে বিভিন্ন ধরনের শিল্পকর্ম যেমন বিভিন্ন চিত্রকর্ম, পাথর বা ধাতুর তৈরি মূর্তি বা ভাস্কর্য, প্রাচীর চিত্র ইত্যাদি। এ সময়কার বিখ্যাত স্থাপনার মধ্যে রয়েছে খাজুরাহো মন্দির।
প্রাক আধুনিক ভারতীয় শিল্প
প্রাক আধুনিক ভারতীয় শিল্প রাজপুত, সুলতান, বিজয়নগর সাম্রাজ্য, গজপতি, মোগল সাম্রাজ্য, মাইসোর, মারাঠা, শিখ এবং ঔপনিবেশিক শাসন আমলের সময়কালের শিল্পকর্মকে নির্দেশ করে। এ সময়কার ভারতীয় শিল্পকর্মগুলোতে বিভিন্ন জাতি, গোষ্ঠী ও ধর্মের ব্যাপক সংমিশ্রণ লক্ষ্য করা যায়।
আধুনিক ভারতীয় শিল্প
আধুনিক ভারতীয় শিল্পে চিত্রশিল্প এবং ভাস্কর্যের আধিক্য লক্ষ্য করা যায়। এ সকল শিল্পকর্মগুলোতে ভারতের আবহমান বা চিরায়ত লোক ঐতিহ্যের পাশাপাশি আধুনিক ধারার মননশৈলী পরিলক্ষিত হয়।